**Tisztelt Őstermelők!**

Az őstermelői asztalokra kötött valamennyi bérleti szerződés 2020.december 31-én megszűnik.

Az őstermelői asztalok 2021. január 01-től történő bérlésére ismét pályázat útján van lehetőség.

Egy őstermelő maximum két helyre adhat le pályázatot. Pályázatában jelölje meg, hogy elsősorban mely helyre tart igényt.

Ha egy helyre több pályázó is van, akkor licittárgyalásra kerül sor.

Az induló licit az adott helyre kiszabott alapdíjnak megfelelő összeg.

Az alapdíj a mellékelt térképen van megjelölve.

A minimális bérleti díj nem lehet alacsonyabb az alapdíjnál.

Alapdíjon csak 1 m2 bérelhető, minden további m2 után a bérleti díj 10.000 Ft+ÁFA/hó

Székesfehérvári székhellyel, lakcímmel rendelkező őstermelő 1m2-nél nagyobb hely igénylése esetén 10 % kedvezményben részesül.

Azok a családi vállalkozások, akik több mint 1 m2-t bérelnek egymás mellett ( és így az árusítóhelyek összevonhatóak) csak egyszer vehetik igénybe az alapdíjat.

A bérleti szerződés időtartama 1 év.

Fősoron lévő asztalok esetén előnyben részesül a licit során a több m2-t igénylő pályázó az 1 m2 –t igénylő pályázóval szemben.

Őstermelői asztalra elsősorban őstermelő pályázhat. Abban az esetben pályázhat kereskedő, amennyiben őstermelői pályázat nem érkezett ugyanarra a helyre. Ebben az esetben a kereskedőnek 50 %- al magasabb bérleti díjat kell fizetni.

**Amennyiben a pályázónak a licittárgyalás időpontjában fennálló tartozása van Székesfehérvár Városgondnoksága Kft. felé, úgy leadott pályázatát érvénytelennek tekintjük.**

**Pályázatok beérkezési határideje: 2020. november 18. 10.00 óra**

**Nyílt licittárgyalás időpontja: 2020. november 18. 12.00 óra**

Székesfehérvár 2020. október 29.

Fülöp György piacvezető